酌別世弼
作者：黄庭堅
朝代：宋

paragraphs: 王郎婚友平生期，學問文章過吾黨。
一見懸知白璧奇，三年未負青雲賞。
蘇秦六印自多金，陶朱再相宜藏鏹。
貧賤相知乃爲貴，功名所在何須枉。
鄴王城下倒清樽，子雲書中羃蛛網。
樽前惜別語萬千，門外催發人三兩。
自從相見開青眼，無處會面如天上。
傾壺倒榼駐車馬，豈但呼燈照甖瓬。
平生相從忘歲月，手足割裂誠迷惘。
譬如旁人看疥癩，未易能去膚髮痒。
但願自思恩愛閒，勿以眼前劇愁想。